De næste tre år skal Siemens stå for at sætte ladestandere og den nødvendige infrastruktur op. Dermed er en stor sten ryddet af vejen for el i mange flere af Movias busser på hele Sjælland.

Læs også Jytte blev træt af bankjob: Nu er hun en glad buschauffør

Aftalen betyder blandt andet, at de sjællandske kommuner og regioner får bedre mulighed for at vælge elbusser i stedet for de traditionelle.

Movias bestyrelsesformand Kirsten Jensen er meget tilfreds med, at Movia har landet en aftale, der gør det lettere for kommunerne at nå det fælles klima- og miljømål:

- Movia arbejder for at levere klimavenlig mobilitet til gavn for byer, virksomheder og borgere. Med aftalen med Siemens har vi banet vejen for elbusser på hele Sjælland. Det øger tempoet i den grønne omstilling af busserne, som vi har arbejdet hårdt for i flere år. Det er virkelig meget glædeligt”, siger Kirsten Jensen i en pressemeddelelse.

Læs også Billigt til Fyn og Jylland: Fra disse byer kører nye fjernbusser

Dermed bidrager aftalen til at det fælles kommunale og regionale mål om fossilfri busdrift allerede i 2030 kan overholdes.

Københavns Kommune og Frederiksberg har allerede tilsluttet sig den nye aftale, og første buslinje, der etableres med Siemens som lade-leverandør forventes at blive linje 18 og 2A. Ballerup Kommune og Egedal skulle også have vist interesse for den nye aftale.